Københavns Adresseavis, 1796-06-08
For Fælledskabets Ophævelse af Jordegodseiere i Dannemark. 9. Hr. Justitsraad Lassen til Cathrineberg i Siælland, har udskiftet sit hele Gods, i alt 48 Bøndergaarde, hvoraf 10 ere blevne udflyttede og opførte paa deres Lodder, ligesom han og har opbygt 20 nye Huse, til Beboelse, for Huusmænd. Til samtlige Godsets Huusmænd, saavel de gamle, som de nye boesatte, er ved Udskiftningen henlagt 300 Tønder Land, som er deelt imellem dem. Ved Veienes Jndgravning paa Bøndernes Jorder; ved overflødig Vands Afledning, og ved Grøvters Gravning imellem Lodderne har han tillige gjort store Bekostninger. Af hans betydelige Hovedgaards Jorder, som bestaaer at 1258 Tønder Land, har han bortfæstet omtrem 1000 Tdr. til 24 særskilte Beboere, og kun selv forbeholdt sig 250 Tdr. til egen Drift. For dem af disse 24 Beboere, der ikke forhen have været forsynede med Boepæl, ere nye Boeliger deels allerede opførte, deels fuldføres endnu i denne Sommer. Hoveriet er ganske ophævet paa det hele Gods, ligesom han og er i Begreb med at afstaae Tienden til Bønderne imod en billig fastsat aarlig Afgift i Penge. For disse meget roesværdige Foretagender og Handlinger, til Forbedring af Cathrineberg Gods og dets Beboeres Vilkaar, tilkiendte Selskabet Hr. Justitsraad Lassen den i saadan Henseende som Premie udsatte første Guldmedaille. 10. Hr. Kammerjunker og Høieste=Rets Assessor Stemann, Eier af Bentzonslund i Siælland, har i samme Henseende roesværdigen udmærket sig, i det han har ophævet Fælledskabet paa sit hele Gods, og udskiftet sine samtlige Bønder, Mand for Mand, der i alt ere 25, saaledes, at enhver har faaet sine Jorder for sig samlet ved sin Gaard. Lodderne ere ogsaa for det meste, og tildeels paa hans Bekostning, indhegnede med dobbelte Grøvter, og Jordvold, hvilken efterhaanden beplantes med Piil, Hessel og Hyld. Af Gaardene ere i alt 7 blevne udflyttede og opførste paa deres Lodder. - For Huusmændene paa det hele Gods er bleven sørget, at de have faaet Jord og Græsning til deres Boeliger, i hvilken Henseende Eieren endog har kjøbt en Gaard paa 5 Tdr. 2 Skpr. Hartkorn, som er udstykket til 9 Huusmænd, og ligeledes en anden forhen øde Jord paa 14 Tdr. 2 Skpr. Hartkorn, som er indrettet til 12 nye Huuslodder, hver paa 7 Tdr. Land. Paa de 8 af disse sidste Lodder ere allerede nye Huse byggede, ligesom de øvrige skal bygges i denne Sommer. Hoveriet har han ophævet paa det hele Gods imod en billig Penge=Afgift, undtagen 5 Gaardmænd i Snærringe Bye, der endnu ikke have været at formaae at indgaae Accord derom. For disse roesværdige Foretagender tilkommer Hr. Kammerjunkeren den næste i denne Henseende udsatte Premie, som er den anden Guldmedaille. 11. J Anledning af de udsatte Premier for Jordegodseiere, som forbedre deres Bønders Forfatning, ved at give dem enten fuld Eiendom eller Arvefæste paa deres Gaarde, har Hr. Lorenz Cfiristian Schiønning, forhen Eier af Raastrup Gods i Thye i Jylland, anmeldt, at han, for at fremme Frihed og Eiendom paa Godset, som bestaaer af noget over 200 Tdr. Hartkorn Bøndergods, har solgt og for en taalelig Priis overladt sine samtlige Bønder, der for det meste vare Hoveriegiørende, samt Huusmænd, deres i fæstehavende Gaarde, Huse og Jorder til fuld Eiendom, og derpaa meddeelt dem lovlig Skiøde. For denne Hr. Schiønnings for dettte Godses Beboere saa velgiørende Handling tilkiendtes ham en Premie af Selskabets anden Guldmedaille. For Laane=Bibliothekers Anlæg paa Landet bleve følgende af de udsatte Premier tilkiendte: 12. Hr. Lauriz Momme, Sognepræst for Stoubye og Hornum Menigheder i Aarhuus Stift, i Jylland, har til Almuens Tieneste der i Sognene oprettet et Laane Bibliothek, bestaaende af 70 Stkr. velvalgte Bøger af theologisk, moralsk, physisk, geographisk, historisk og bekonomisk Jndhold, hvorfor ham blev tilkiendt en Premie af Selskabets første Sølvmedaille. 13. Hr. Faber, residerende Capellan til Vig= og Asminderup Meenigheder i Ods Herred i Siælland, har ligeledes anbragt et Laanebibliothek til Almuens Tieneste, som bestaaer af 69 Stykker velvalgte Bøger, hvilke udlaanes til disse Sognes Beboere uden Betaling. Herfor blev Hr. Faber ligesaa tilkiendt Selskabets første Sølvmedaille. 14. Personel=Capellan Hr. Haaber til Sillejord : Øyre=Tellemarken i Christianssands Stift, har søgt at udbrede Kundskab blant Almuen, ved at lade sin Bogsamling være til Tieneste for enhver i Menigheden, som har villet benytte sig deraf. Herfor blev ham tilkiendt Selskabets 3die Sølvmedaille; men da han har ønsket, at Selskabet, ifald det fandt ham fortient til nogen Belønning, vilde tilstaae ham samme i Bøger, saa giver Selskabet Hr. Haaber Valg imellem denne Medaille og et Exemplar af dets samlede Skrifter, samt nogle Exemplarer af de for Norge udgivne Agerdyrknings= og Hauge=Katechismuser.